Kokoda ösvényi csata
A Pápuán található Kokoda ösvényért folyó csata a második világháború egyik ütközete volt 1942. július 23. és november 13. között. A japánok célja az volt, hogy bunai hídfőállásukból átverekedjék magukat az ausztrálok bázisáig, Port Moresbyig. A túlerőben lévő japánok folyamatos visszavonulásra késztették a védőket, de offenzívájuk a súlyos guadalcanali vereség miatt megtorpant, és kénytelenek voltak erőik jelentős részét Bunához visszavonni. Az ausztrál csapatok ellentámadást indítottak, és visszaverték az offenzívát. Ezzel meghiúsították a japánok terjeszkedési terveit a szigeten.